Indokolás
Balatonszőlős Község Önkormányzata képviselő-testületének
…/2019. (…..) önkormányzati rendelet tervezetéhez
 az önkormányzat 2018. évi költségvetéséről szóló 5/2018. (II. 16.)
 önkormányzati rendeletének IV. módosításához.


Általános indokolás

Balatonszőlős Község Önkormányzata 2018. évi költségvetéséről szóló 5/2018. (II. 16.) önkormányzati rendeletének módosítására az állami támogatás, a központi előirányzatok, a korábbi képviselő-testületi döntések költségvetést érintő hatásainak átvezetése, a fejlesztési célú feladatok megvalósítása, valamint a kiemelt előirányzatok közötti átcsoportosítások miatt van szükség.


Részletes indokolás

1. §-hoz:
Az önkormányzat 2018. évi költségvetésének bevételi, kiadási főösszegének, valamint a költségvetési hiány összegének módosítását tartalmazza.

A kiadási főösszegen belül a kiadások módosítását tartalmazza előirányzat-csoportonkénti és kiemelt előirányzatonkénti részletezettségben.

2. §-hoz:
Az önkormányzat bevételeinek és kiadásainak módosítását tartalmazza.

3. §-hoz:
A Rendelet mellékleteit szabályozza újra. A rendelet-tervezet mellékletei tartalmazzák a módosított előirányzatokat.

4. §-hoz:
Hatályba léptető rendelkezést tartalmaz.

Hatásvizsgálat
Balatonszőlős Község Önkormányzata képviselő-testületének
…/2019. (…..) önkormányzati rendelet tervezetéhez
 az önkormányzat 2018. évi költségvetéséről szóló 5/2018. (II. 16.)
 önkormányzati rendeletének IV. módosításához.

Előzetes hatásvizsgálat

A jogalkotásról szóló 2010. évi CXXX. törvény 17. §-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

Társadalmi, gazdasági hatásai: 
A rendeletben foglaltak végrehajtása alapvetően meghatározza az önkormányzat gazdasági, pénzügyi kereteit, így jelentős hatással van a község egészére, annak fejlesztési lehetőségeire, és a lakosság szociális támogatására.

Költségvetési hatásai:
Meghatározó, mivel a költségvetésben tervezett bevételek biztosítják az önkormányzat céljainak megvalósítását, az intézményei működését.

Környezeti és egészségügyi következményei: 
Nincsenek.

Adminisztratív terheket befolyásoló hatásai: 
A rendelet megalkotásának adminisztratív terhet befolyásoló hatása nincs.

A jogszabály megalkotásának szükségessége, a jogalkotás elmaradása esetén várható következményei: 
Magyarország 2018. évi központi költségvetéséről szóló 2017. évi C. törvény, az államháztartásról szóló 2011. évi CXCV. törvény (Áht.) és a végrehajtásáról szóló 368/2011. (XII. 31.) kormányrendelet (Ávr.) előírásainak való megfelelés érdekében szükséges. Ha az önkormányzat nem rendelkezik elfogadott költségvetéssel a helyi önkormányzatokért felelős miniszter a kötelezettség teljesítésére meghatározott határidő utolsó napját követő hónap első napjától a mulasztás megszüntetéséig a nettó finanszírozás alapján a helyi önkormányzatot megillető támogatás folyósítását felfüggeszti. Továbbá az adatszolgáltatási kötelezettség késedelmes teljesítése bírság fizetését vonja maga után.

Egyéb hatások:
Nincsenek.

A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.

